Kuno Todeson

Kuno Todeson (ka Kuno Todesson; 26. mai 1924 Tallinn – 6. mai 2022) oli Eesti NSV riigitegelane ja kaubandusjuht. 

Kuno Todeson sündis Eestis, kuid kolis 1927. aastal vanematega NSV Liitu, Leningradi. 

Ta mobiliseeriti NSV Liidus 1942. aastal ja võttis osa Teisest maailmasõjast 8. Eesti Laskurkorpuse 249. Eesti Laskurdiviisi 917. laskurpolgu koosseisus. Ta lõpetas aastal 1953 keskkooli ja aastal 1959 Moskva Nõukogude Kaubanduse Kaugõppeinstituudi.

Ta töötas aastatel 1947–1950 Tallinna Kalinini rajooni TSN Täitevkomitee ja Tallinna Linna Töörahva Saadikute Nõukogu Täitevkomitee kaubandusosakonna juhatajana, aastatel 1955–1957 Pärnu Kaubastu direktorina, aastatel 1957–1960 Eesti NSV Kaubandusministeeriumi kaubanduse organiseerimise osakonna juhatajana. 

Aastatel 1960–1963 oli ta Eesti NSV kaubandusministri asetäitja, aastatel 1963–1989 Eesti NSV kaubandusminister.

Ta oli aastast 1948 NLKP liige ja 1966–1990 ka EKP Keskkomitee liige. 
Samuti oli ta Eesti NSV Ülemnõukogu VII, VIII, IX, X ja XI koosseisu saadik. Tema hobiks oli maalimine.

Tunnustus 
Isamaasõja ordeni 1. järk
Kuulsuse ordeni 3. järk
Medal "Vapruse eest "
Suure Isamaasõja võidu medal
 Orden "Austuse märk"
 Rahvaste Sõpruse orden
 kaks Tööpunalipu ordenit
 1971 Oktoobrirevolutsiooni orden

Välislingid
Куно Эдуардовича Тодесон, www.front-line.eu (vaadatud 8, september 2019)

Eesti NSV ministrid
Eesti NSV VII Ülemnõukogu liikmed
Eesti NSV VIII Ülemnõukogu liikmed
Eesti NSV IX Ülemnõukogu liikmed
Eesti NSV X Ülemnõukogu liikmed
Eesti NSV XI Ülemnõukogu liikmed
Metsakalmistule maetud
Sündinud 1924
Surnud 2022